作者：辛弃疾
词牌/韵律：贺新郎

paragraphs: 瑞气笼清晓。
卷珠帘、次第笙歌，一时齐奏。
无限神仙离蓬岛。
凤驾鸾车初到。
见拥个、仙娥窈窕。
玉佩玎裆风缥缈。
望娇姿、一似垂杨袅。
天上有，世间少。
刘郎正是当年少。
更那堪、天教付与，最多才貌。
玉树琼枝相映耀。
谁与安排忒好。
有多少、风流欢笑。
直待来春成名了。
马如龙、绿绶欺芳草。
同富贵，又偕老。